Eich Plentyn Rhyfeddol (3-6 oed a 6 - 11 oed)
Yn ystod y grwpiau, bydd rhieni yn:
rhannu syniadau am annog datblygiad cymdeithasol, emosiynol ac ieithyddol eu plentyn
meddwl am ffyrdd o dreulio amser arbennig neu o ansawdd gyda'u plant
datrys problemau o ran ffyrdd o osod terfynau a rheoli ymddygiad anodd gyda phlant ifanc a phlant hynach.
Cymorth Cynnar sy'n cydlynu'r grwpiau ac maent yn parhau rhwng saith a phedair wythnos ar ddeg - nid oes tâl i fynychu. I helpu rhieni gael y budd mwyaf o'r grwpiau, cynigir meithrinfa a lluniaeth am ddim.
Gall rhieni sy'n mynychu'r grwpiau Paratoi am Blant Ifanc a Blynyddoedd Ysgol weithio hefyd tuag at gymhwyster OCN lefel dau gyda Choleg Powys.
Blynyddoedd Rhyfeddol mewn Ysgolion
Dechrau'r Ysgol: 'Parodrwydd am yr Ysgol' - Blynyddoedd Rhyfeddol
Dyma grwp lle mae rhieni yn rhannu syniadau am baratoi eu plant ar gyfer yr ysgol trwy chwarae a darllen gyda hwy. Mae'r grwpiau'n parhau fel arfer am bedair wythnos ac mae lluniaeth am ddim ynddynt ynghyd â meithrinfa am ddim fel arfer.
Beth am y Plant?
Mae cwrs Blynyddoedd Rhyfeddol ei hunan i blant yn y Cyfnod Sylfaen mewn nifer o ysgolion a'i enw yw'r Ysgol Dinosoriaid. Bydd pypedau maint go iawn o'r enw Wally a Dina yn helpu'r plant i ddysgu pethau pwysig megis dilyn rheolau'r ysgol, canolbwyntio, dysgu am deimladau a datrys problemau.
Beth am yr Athrawon?
Mae grwp Blynyddoedd Rhyfeddol i athrawon hefyd i'w helpu hwy i rannu syniadau am annog datblygiad cymdeithasol a rheoli ymddygiad yn bositif. Yn wir, mae'r grwpiau athrawon yn debyg iawn i'r grwpiau i rieni. Rydym yn gobeithio y bydd athrawon a rhieni yn rhannu syniadau tebyg am annog plant i ddatblygu sgiliau cymdeithasol, i wneud eu gorau yn yr ysgol a mwynhau eu 'Blynyddoedd Rhyfeddol'.
Pyramid Dysgu'r Blynyddoedd Rhyfeddol - Mae nifer o ysgolion ym Mhowys yn defnyddio'r dull Blynyddoedd Rhyfeddol ar gyfer yr ysgol gyfan wrth reoli ymddygiad yn bositif. Mae'r rhaglenni Blynyddoedd Rhyfeddol yn rhan allweddol o'r strategaeth Cefnogi Ymddygiad a Theuluoedd ym Mhowys. Rydym yn gallu cynnig hyfforddiant lleol am ddim i arweinyddion grwp o fewn yr holl raglenni a chynnig cefnogaeth i sicrhau fod y rhaglenni'n cael eu gweithredu'n effeithiol.